Diari Oficial de la Generalitat Valenciana


Sumari del DOGV 5104, del 30-09-2005 (2005/10335)

ORDE de 27 de setembre de 2005, del conseller de Justícia i Administracions Públiques, per la qual es nomenen funcionaris de carrera els qui van superar les proves selectives d'accés al grup A, sector administració especial, veterinaris, Convocatòria 22/1999.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5104

Data del DOGV
:   30-09-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/10118


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 27 de setembre de 2005, del conseller de Justícia i Administracions Públiques, per la qual es nomenen funcionaris de carrera els qui van superar les proves selectives d'accés al grup A, sector administració especial, veterinaris, Convocatòria 22/1999. [2005/10996]
  
Mitjançant una Orde de 26 de juliol de 2001, de la Conselleria de Justícia i Administracions Públiques, publicada en el DOGV número 4.056, de 2 d'agost de 2001, es van convocar proves selectives d'accés al grup A, sector administració especial, veterinaris, corresponent a l'Oferta d'Ocupació Pública de 1999, de la Generalitat Valenciana, Convocatòria 22/1999.
  
Per Resolució de 14 de gener de 2004, del conseller de Justícia i Administracions Públiques, es van publicar les puntuacions finals dels aspirants que van superar les proves selectives de les convocatòries de referència (DOGV número 4.677, de 26 de gener de 2004).
  
Finalitzats els processos de selecció, van haver de realitzar-se els nomenaments de funcionaris de carrera a favor dels qui els hagueren superat, de conformitat amb el que estableix l'article 9.1 del Text Refós de la Llei de la Funció Pública Valenciana, aprovat per Decret Legislatiu, de 24 d'octubre de 1995, del Consell de la Generalitat (DOGV número 2.367, de 30 de novembre de 1995).
  
I atés que per distintes causes no ha sigut possible realitzar el nomenament abans del dia 27 de juliol de 2004, data en què va finalitzar el termini de sis mesos que determina l'article 9.1.b) de l'esmentada Llei, s'estableix la retroacció dels pertinents efectes, amb els drets a les indemnitzacions corresponents, de conformitat amb reiterada jurisprudència respecte d'això. Sense perjudici d'això, dita retroacció ha d'anar acompanyada de les oportunes cauteles, perquè no tots els fets i situacions generades en l'espai de temps transcorregut fins a la data són susceptibles de revisió.
  
Per això, vista la Resolució de 14 de setembre de 2005, de la Direcció General d'Administració Autonòmica, publicada en el DOGV núm. 5.095, de 19 de setembre de 2005, per la qual s'adjudiquen destinacions als aspirants que han superat les proves selectives esmentades, obtingudes en el Concurs previst en l'article 9.1 de la Llei de la Funció Pública Valenciana i fent ús de la competència que m'atribueix l'article 27.1.j) de dita Llei,
  
ORDENE
  
Primer. Nomenament
  
Es nomenen funcionaris de carrera de l'administració del Consell de la Generalitat Valenciana, del grup A, sector administració especial, veterinaris, els qui han superat les proves selectives de les Convocatòria 22/1999 i es relacionen en l'annex d'aquesta orde, per orde de major a menor puntuació final obtinguda.
  
Segon. Adquisició de la condició de funcionari
  
Per a adquirir la condició de funcionari de carrera, s'ha de prendre possessió del lloc de treball obtingut en el Concurs, dins del termini possessori i previ el jurament o promesa, a què es refereix l'apartat c) de l'article 32 del Text Refós de la Llei de la Funció Pública Valenciana.
  
Tercer. Efectes
  
Es reconeix als funcionaris nomenats, mitjançant la present, com a situació jurídica individualitzada i de conformitat amb l'article 9.1.b del Text Refós de la Llei de Funció Pública Valenciana, el dret a haver sigut nomenats sis mesos després d'haver finalitzat el procés pel qual van ser seleccionats, amb els efectes econòmics que se'n deriven.
  
En quant siguen favorables als interessats, es considerarà que els efectes derivats de les preses de possessió es retrotrauen al dia 27 de juliol de 2004, sense que això comporte la revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.
  
Els funcionaris així nomenats tindran dret a què l'administració els indemnitze per les remuneracions deixades de percebre, si fa el cas, des del dia 27 de juliol del 2004 fins al dia de la presa de possessió, entenent que tal rescabalament es limitarà a la diferència que resulte entre els salaris realment percebuts per treball per compte d'altri o pròpi, i les retribucions corresponents al lloc en què prenguen possessió, d'acord amb l'adjudicació de destinacions operada per l'esmentada Resolució de 14 de setembre de 2005.
  
Per a l'efectiva indemnització de les retribucions deixades de percebre pels funcionaris de carrera, esmentats en els articles precedents, caldrà seguir el procediment següent:
  
1. La persona interessada sol·licitarà per escrit el pagament de les retribucions del lloc de treball obtingut en el Concurs, no abonades durant el període de què es tracte, quantificant l'import que estime que li corresponga percebre.
  
2. La sol·licitud ha de dirigir-se i presentar-se davant de la subsecretaria del departament o a la direcció de l'organisme on prenga possessió o es trobe prestant serveis, en el cas de produir-se algun canvi de destinació, posterior a la referida presa de possessió. Amb la sol·licitud haurà d'aportar els documents que acrediten fefaentment que, durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que aquests han sigut inferiors als que haguera cobrat si se l'haguera nomenat funcionari de carrera dins del termini dels sis mesos legalment establit, amb destinació en el mateix lloc obtingut, mitjançant l'al·ludida Resolució de 14 de setembre de 2005.
  
3. La subsecretaria del departament o la direcció de l'organisme corresponent a la destinació del reclamant, dictarà la resolució que procedisca; sense perjudici que, per a millor proveir, sol·licite quants antecedents i informes estime convenient. El termini màxim per a resoldre i notificar és de sis mesos, comptadors des de l'entrada de la sol·licitud en el registre de l'òrgan competent per a resoldre.
  
Així mateix, aquells del col·lectiu referit que hagen prestat serveis com a funcionaris interins d'urgència de la Generalitat Valenciana tindran dret a què l'administració els indemnitze pel concepte ?desocupació- detret de les respectives nòmines percebudes, si fa el cas, durant el període comprés entre el dia 27 de juliol de 2004 fins al dia de la presa de possessió, en la part proporcional corresponent. Per al seu efectiu cobrament s'haurà de dirigir l'oportuna sol·licitud, quantificant l'import que s'estime procedeix percebre i còpia de les nòmines de referència, a la subsecretaria del departament o a la direcció de l'organisme on haja obtingut destinació o en què es trobe prestant serveis, en el cas que es produïsca algun canvi de destinació.
  
Quart. Interposició de recursos
  
Contra la present orde, que és definitiva en via administrativa, les persones interessades podran interposar un dels recursos següents:
  
a) El de reposició, amb caràcter potestatiu, davant del mateix òrgan que l'ha dictada, en el termini d'un mes;
  
b) El contenciós administratiu, davant de la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir del dia següent de la publicació d'aquesta orde en el Diari Oficial de la Generalitat Valenciana.
  
Els recursos contenciosos administratius, que s'interposen contra la present Orde, seran anunciats en el Diari Oficial de la Generalitat Valenciana als efectes de citació.
  
DISPOSICIÓ FINAL
  
La present orde produirà efectes a partir del dia de la seua publicació en el Diari Oficial de la Generalitat Valenciana.
  
València, 27 de setembre de 2005
  
El conseller de Justícia i Administracions Públiques,